
RAPORT DE SPECIALITATE


Subsemnatul Iamandi Ion, şef Serviciu administraţie, registru agricol, relaţii cu publicul, arhivă, secretariat şi protocol analizând adresa înregistrată sub nr. 12057/4.07.2023 prin care solicită prelungirea termenului contractului de  concesiune nr. 9116/16.09.2013, am constatat următoarele:
- potrivit dispoziţiilor art. 108, lit. „b” din OUG nr. 57/2019 privind Codul administrativ, "consiliile locale şi consiliile judeţene hotărăsc, în condiţiile prevăzute în partea a V-a a prezentului cod, ca bunurile ce aparţin domeniului public sau privat, local sau judeţean, după caz, să fie: b)concesionate";
	- contractul de  concesiune nr. 9116/16.09.2013 este încheiat pe o perioadă de 10 ani, iar potrivit dispoziţiilor art. 3 din contract, termenul contractului poate fi prelungit, prin act adiţional, potrivit legilor în vigoare;
	- prin adresa nr.12057/4.07.2023 concesionarul S.C. ALVANI DEP SOLUTION S.R.L solicită prelungirea termenului contractului de concesiune care urmează să expire la data de 16.09.2023;
	- fiind un bun proprietate privată, baza legală avută în vedere la întocmirea documentaţiei a fost, prin asimilare, OUG nr. 54/2006 privind regimul contractelor de concesiune de bunuri proprietate publică, iar  potrivit dispoziţiilor art. 7 alin. (3) din acest act normativ, contractul de concesiune,  poate fi prelungit prin acordul de voinţă al părţilor, încheiat în formă scrisă, pentru o perioadă egală cu cel mult jumătate din durata sa iniţială;
	- prin prelungirea termenului contractului de concesiune se asigură continuitate în activitatea concesionarului, precum şi venit la bugetul local;
- concesionarul s-a dovedit de bună-credinţă, achitând redevenţa la termenele stabilite.
	Având în vedere cele mai sus precizate, consider că acest contract de concesiune poate fi prelungit cu o perioadă de 5 ani, după împlinirea  termenului actual, iar iniţierea proiectului de hotărâre este necesară.

